जिले का स्वच्छ थाना बनाने संकल्प लिया
भीकनगांव | पुलिस थाना परिसर का एसपी अमितसिंह ने निरीक्षण किया। परिसर की बाउंड्रीवाल नहीं होने से यहां-वहां पड़ी गंदगी व बेतरतीब खड़े जब्त वाहनों से भरे पड़े थाना परिसर पर नाराजगी जाहिर की। उन्होंने परिसर में सफाई रखने के साथ पुराने गेट को दुरुस्त कराने के निर्देश दिए। स्वच्छ भारत मिशन के तहत थाना परिसर व आवासीय क्षेत्र में अभियान चलाकर जिले का स्वच्छ व सुंदर थाना परिसर बनाने का संकल्प दिलाया। एसपी ने जब्त वाहनों के लिए न्यायालय से आदेश लेकर सुपुर्द करने अथवा नीलामी की कार्रवाई कर परिसर स्वच्छ रखने को कहा। इस अवसर पर एसडीओपी करणसिंह रावत, टीआई एसएस सोलंकी व पुलिस कर्मचारी उपस्थित थे।
hin_Deva hin_Deva